Først fik fotograf Mathilde Grafström et nej til at udstille sine kunstfotografier på Nytorv, fordi Københavns Politi vurderede, at de havde karakter af at være pornografiske. Nu er beslutningen blevet omstødt, og alt tyder på, at udstillingen »Female Beauty« vil blive vist fra 25. juli til 5. august på Nytorv. Der mangler dog en sponsor, før udstillingen er en endelig realitet. En stor sponsor har allerede meldt sig på banen.

Hvis det lykkedes, vil hundredevis af godt to meter høje billeder af unge og nøgne kvinder i naturen komme til at pryde Nytorv.

Se Mathilde Grafströms fotografier her

Historien om det oprindelige forbud mod Mathilde Grafströms fotoudstilling gik hele verden rundt i vinter, hvor man i flere store internationale medier udtrykte undren over beslutningen og bekymrede sig for det danske frisinds tilstand.

Mathilde Grafström: Vi har fået en snerpet holdning til kroppen

Mathilde Grafström begyndte at fotografere nøgne kvinder som en del af et selvterapeutisk projekt. Hun har udgivet fotobogen »Female Beauty«, men hendes fotografier er endnu ikke blevet vist offentligt.